BODOLAND रादाब, Kokrajhar, October 28: आसामनि समाजारि, हारिमुयारि बायदि बिथिंयाव बिहोमा थानाय सुबुंफोरनो मान होनाय थांखिजों जोनोम मोननाय समाजारि हारिमुयारि आफाद “असम स्टार” निफ्राय बोहैथि बोसोरनि आदर्स MLA हिसाबै सायख’दों बरमा बियाबनि MLA भुपेन बर’खौ । फैगौ 31 अक्टबर गुवाहाटी श्रीमन्त शंकरदेव कलाकेत्रयाव खुंफुंजानाय मोनसे हाबाफारिनि गेजेरजों MLA भुपेन बर’नो “आदर्स MLA” बान्थाखौ गथायनानै होगोन । बरमा बियाबनिफ्राय UPPL दोलोनि जानानै गिबि खेब देरहानाय भुपेन बर’या आबादारि बिथिंजों लोब्बा गोनां सासे गोख्रों मावथि MLA महरै सिनायथि मोननो हादों । MLA जाखांनायनि उनाव भुपेन बर’या जायगानि गोबां लाइमोन सेंग्राफोरजों लोगोसेनो आबादारि मावनानै जिउ खुंग्रा सुबुंफोरखौ लाफानानै खामानि मावबोदों मदद होबोदों आरो थांनानै थानायनि राहाखौ लाइमोनफोर आरो आबादारिफोरनो दिन्थिनानै होदों । जायनि थाखाय “असम स्टार”निफ्राय आदर्स MLA महरै बान्थानि थाखाय सायख’जादों ।